Source: http://www.obecklastor.sk/3.3/oznamy.phtml?program=51&id_kat_for_open=5658
Timestamp: 2019-09-17 20:06:46+00:00
Document Index: 6046588

Matched Legal Cases: ['§ 5', '§ 6', '§ 6', '§ 7', '§ 7', '§ 6', '§ 6', '§ 26']

Úprava areálu s kaplnkou Panny Márie Lurdskej v Kláštore pod Znievom
informujeme vás o rekonštrukčných prácach prebiehajúcich na Lurdskej kaplnke. Aby nedošlo k dezinformácii, že rozobratie kaplnky je práca vandalov, mreža, písmena nápisu Zdravas Mária, ako aj socha Panny Márie a Bernadetty sú odvezené práve kvôli úprave areálu. Obnova prebieha z finančnej dotácie vo výške 3100 eur, ktorú poskytol Rímskokatolíckej cirkvi, farnosti Kláštor pod Znievom Žilinský samosprávny kraj v rámci Participatívneho rozpočtu - Výzva č. 4/2019.
Zároveň chceme touto cestou všetkým poďakovať, ktorí tento projekt podporili svojím hlasom na webe ŽSK.
Okresný úrad MT - Zmeny a doplnky č. 1 Územného plánu obce Kláštor pod Znievom, Návrh - oznámenie
Obstarávateľ, Obec Kláštor pod Znievom, M. Čulena 181, 038 43 Kláštor pod Znievom, doručil Okresnému úradu Martin, odboru starostlivosti o životné prostredie podľa § 5 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“) oznámenie o vypracovaní strategického dokumentu Zmeny a doplnky č.1 Územného plánu obce Kláštor pod Znievom, Návrh, ktoré Vám podľa § 6 ods. 2 zákona ako dotknutej obci zasielame.
Okresný úrad Martin, odbor starostlivosti o životné prostredie vyzýva príslušnú obec, aby ste podľa § 6 ods. 5 zákona ako dotknuté obce informovali do 3 dní od doručenia tohto oznámenia o tomto oznámení verejnosť spôsobom v mieste obvyklým a zároveň verejnosti oznámili, kedy a kde je možné do oznámenia nahliadnuť, robiť si z neho odpisy, výpisy alebo na vlastné náklady zhotoviť kópie. Oznámenie musí byť verejnosti sprístupnené najmenej po dobu 14 dní od jeho doručenia.
Zároveň Vás upozorňujeme, že strategický dokument svojimi parametrami podlieha zisťovaciemu konaniu podľa § 7 zákona, v ktorom Okresný úrad Martin, odbor starostlivosti o životné prostredie rozhodne, či sa uvedený dokument bude alebo nebude posudzovať podľa zákona. Nakoľko pri svojom rozhodovaní prihliada podľa § 7 ods. 4 písm. c) zákona i na stanoviská v zmysle § 6 ods. 6 zákona, dovoľujeme si Vás požiadať, aby ste vo Vašom písomnom stanovisku vyjadrili i názor, či predložený strategický dokument má alebo nemá byť posudzovaný podľa zákona.
Vaše písomné stanovisko k uvedenému oznámeniu podľa § 6 ods. 6 zákona žiadame doručiť na adresu tunajšieho Okresného úradu Martin, odboru starostlivosti o životné prostredie najneskôr do 15 dní od jeho doručenia. Prosíme o zaslanie Vášho stanoviska aj elektronickou poštou (Word formát) na adresu
marta.rajnicova2@minv.sk
Verejnosť môže doručiť svoje písomné stanovisko na Okresný úrad Martin, odbor starostlivosti o životné prostredie do 15 dní od doby, keď bola o oznámení informovaná.
Uvedené oznámenie o strategickom dokumente je zverejnené aj na internetovej stránke
https://www.enviroportal.sk/sk/eia/detail/upn-o-klastor-pod-znievom-zmeny-doplnky-c-1
Toto oznámenie má charakter verejnej vyhlášky, musí byť vyvesené po dobu 15 dní na úradnej tabuli obce podľa § 26 ods. 2 zákona č. 71/1967 Zb. o správnom konaní (správny poriadok) v znení neskorších predpisov. Posledný deň lehoty vyvesenia je dňom doručenia. Zároveň žiadame o zverejnenie verejnej vyhlášky aj iným spôsobom v mieste obvyklým podľa vyššie citovaného ustanovenia.
Vyvesené dňa: 17.09.2019
Súbor na stiahnutie OÚ MT - ÚPN.pdf (310.9 kB)
Zverejnené dňa 11.09.2019
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 17.09.2019 22:06:46
19254040